Presentats els cotxes de les Falleres Majors de Gandia
28 febrer 2022

## Presentats els cotxes de les Falleres Majors de Gandia28 febrer 2022Última actualització: 28 febrer 2022

![](../gestion/img/f0683db4f9683dfcc0b8547fdbe024f5b37f54f2394f10f8ecf7535c75fed982.jpg)  
  

La plaça Major de l'Ajuntament de Gandia ha acollit aquest matí la presentació dels cotxes oficials de les Falleres Majors per a aquest any.  
  
Es tracta de dos vehicles de la marca Hyundai i Mazda cedits per Moll Autos. Tots els models cedits són híbrids i facilitaran i faran més còmodes els desplaçaments de les Falleres Majors durant les festes.  
  
"_Sense recuperació emocional no hi haurà recuperació en tots els àmbits. Vivim un temps difícil, però per això hem de celebrar les Falles. Hi ha un component de retrobada, d'emocions i de pols de la vida de la nostra societat_" ha declarat **José Manuel Prieto**, alcalde de Gandia. A més, s'ha mostrat content que "_hi haja empreses com Moll Motors, pionera i puntera a la nostra ciutat. Sempre presenten vehicles amb criteris de sostenibilitat, d'eficiència i de qualitat_".  
  
**Victor Moll**, gerent de Moll Motors, ha explicat que l'aposta pels vehicles ecològics van en línia amb les necessitats de la població. A banda, ha mostrat el seu afecte per la festa: "_És l'any de la retrobada. Qui coneguem el món de les Falles sabem el difícil que ha sigut i l'esforç realitzat per a poder reprendre l'activitat_".  
  
El president de la Federació de Falles, **Telmo Gadea**, ha anat més enllà de destacar la col·laboració durant quinze anys de Moll Autos: "_Tenen un projecte que va començar fa tres anys amb les falles escolars i la seguretat viària. Totes les accions que ha pres la família Moll en favor de la infància i l'educació viària han estat lligades amb les falles_".  
  
Finalment, la Fallera Major, **Cristina García,** ha agraït l'amabilitat de l'empresa automobilística i ha afirmat que "_Tenim ganes d'encetar la setmana, que estarà plena d'actes, i estrenar els cotxes"_.

[Twittear](https://twitter.com/share)